Document ID: 31998D0504

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 σχετικά με τη σύναψη της ενδιάμεσης συμφωνίας για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου (98/504/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2 τελευταία πρόταση και τα άρθρα 66 και 113, σε συνδιασμό με την πρώτη πρόταση του άρθρου 228 παράγραφος 2 και τη δεύτερη υποπαράγραφο του άρθρου 228 παράγραφος 3,
την πρόταση της Επιτροπής (1),
τη σύμφωνη γνώμη του Ευρωπαϊκού Κοινοβουλίου (2),
Εκτιμώντας ότι εν αναμονή της έναρξης ισχύος της συμφωνίας οικονομικής εταιρικής σχέσης, πολιτικού συντονισμού και συνεργασίας που υπεγράφη στις Βρυξέλλες στις 8 Δεκεμβρίου 1997, πρέπει να εγκριθεί η ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου,
ΑΠΟΦΑΣΙΖΕΙ:
Άρθρο 1
Εγκρίνεται εξ ονόματος της Ευρωπαϊκής Κοινότητας, η Ενδιάμεση συμφωνία για το εμπόριο και τα συναφή θέματα μεταξύ της Ευρωπαϊκής Κοινότητας, αφενός, και των Ηνωμένων Πολιτειών του Μεξικού, αφετέρου, μαζί με τις δηλώσεις τις οποίες εξέδωσε η Κοινότητα είτε μονομερώς ή από κοινού με το άλλο μέρος.
Τα κείμενα επισυνάπτονται στην παρούσα απόφαση.
Άρθρο 2
Ο πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση που αναφέρεται στο άρθρο 18 της συμφωνίας.
Άρθρο 3
1. Η θέση που θα λάβει η Κοινότητα στο πλαίσιο του μεικτού συμβουλίου και της μεικτής επιτροπής που έχουν συσταθεί με τη συμφωνία, θα οριστεί από το Συμβούλιο μετά από πρόταση της Επιτροπής, σύμφωνα με τις αντίστοιχες διατάξεις των συνθηκών για την ίδρυση της Ευρωπαϊκής Κοινότητας.
2. Ο πρόεδρος του Συμβουλίου, σύμφωνα με το άρθρο 8 της συμφωνίας, προεδρεύει του μεικτού συμβουλίου και παρουασιάζει την πρόταση της Κοινότητας. Σύμφωνα με το άρθρο 10 της συμφωνίας, εκπρόσωπος της Επιτροπής επικουρούμενος από αντιπροσώπους των κρατών μελών προεδρεύει της μεικτής επιτροπής και παρουσιάζει τη θέση της Κοινότητας.
Άρθρο 4
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Λουξεμβούργο, 29 Ιουνίου 1998.

Labels: 3
15
18